*For tettstedet i Sunnfjord kommune, se: Førde (Sunnfjord).*
*For tettstedet i Sveio, se: Førde (Sveio).*

**Førde** er en tidligere norsk kommune. Det var den mest folkerike kommunen i tidligere Sogn og Fjordane fylke. Førde kommune grenset i nord til Naustdal, i øst til Jølster, i sør til Gaular og i vest til Askvoll. Førde ble en del av Sunnfjord kommune fra 1. januar 2020.

Tettstedet Førde hadde 10 495 innbyggere per 1. januar 2022. Førde tok bystatus i 1997. Innbyggerne blir kalt *førdianere*.

Geografi
--------

«Förde», Illustrasjon fra *Norge fremstillet i Tegninger* utgitt i 1848. Kilde: Nasjonalbiblioteket 
### Topografi

Førde er i likhet med andre steder på Vestlandet preget av fjell. Det høyeste punktet i den tidligere kommunen er Grovabreen med 1636 moh. Førde har bebyggelse innerst langs Førdefjorden på begge sider av fjorden. Byen Førde ligger i enden av Førdefjorden, og videre deler landskapet seg inn i mindre dalfører. To større vann er Holsavatnet og Movatnet. Førde by er delt i to av elva Jølstra.

### Klima

Førde har et forholdsvis vått klima med snø om vinteren og mye regn om sommeren. 

Temperaturnormaler (celsius), nedbør (mm) i Førde by.

|  | jan | feb | mars | april | mai | juni | juli | aug | sept | okt | nov | des | år |
| --- | --- | --- | --- | --- | --- | --- | --- | --- | --- | --- | --- | --- | --- |
| Temperatur | -1,8 | -2.2 | 1,4 | 4,5 | 9,9 | 13,5 | 14,2 | 13,9 | 10,4 | 7,0 | 1,5 | -0,2 | 6,0 |
| Nedbør | 225 | 160 | 187 | 108 | 92 | 118 | 133 | 156 | 281 | 277 | 257 | 276 | 189 |

### Bosetning

Haukedalsvatnet, med grenden Haukedalen langs innerste deler av vannet.  Foto: Peter John Acklam 
Det finnes flere grender/tettsteder i den tidligere kommunen:

* Angedalen
* Bruland
* Erdal
* Haukedalen
* Solheimsdalen
* Holsen
* Førde
* Mo
* Sunde
* Ulltang
* Vieåsen

### Se også

* Grunnkretser i Førde kommune

Samfunn
-------

### Befolkningsmønster

Førde har hatt kraftig befolkningsvekst de siste 40 årene. Etter at Førde i 1965 ble utpekt som vekstsenter, ble det lagt ned store ressurser innen næringslivet. Befolkningen bor hovedsakelig i byen Førde, og kommunen har hatt en eksplosiv vekst sett i forhold til andre kommuner i Sogn og Fjordane. Tettstedet Førde har 10 495 innbyggere per 1. januar 2022. Sunde er på vei til å vokse sammen med byen, og utbygging på Vie har skapt etterspørsel etter boliger enda lenger borte fra bykjernen. Bydelene er sentrum, Haugum, Øyrane, Hafstad, Flatene, Halbrend, Slåttebakkane, Vie, Slåtten, Tefre og Bruland.

### Politikk

*Se også: Liste over ordførere i Førde*
Valgresultat kommunestyrevalget 2015:

| Parti | Prosent | Stemmer | Mandater i by-/kommunestyret | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 33,6 | +7,9 | 1937 |  | 9 | +2 | 3 |
| Høyre | 22,9 | -5,1 | 1317 |  | 6 | -2 | 1 |
| Senterpartiet | 15,2 | +4,3 | 874 |  | 4 | +1 | 2 |
| Sosialistisk Venstreparti | 6,8 | -2,9 | 394 |  | 2 | -1 | 1 |
| Kristelig Folkeparti | 6,5 | -1,8 | 376 |  | 2 | 0 | 1 |
| Venstre | 5,9 | -3,2 | 340 |  | 2 | 0 | 1 |
| Miljøpartiet De Grønne | 4,9 | +4,9 | 283 |  | 1 | +1 | 0 |
| Fremskrittspartiet | 2,9 | -4,4 | 167 |  | 1 | -1 | 0 |
| De Kristne | 1,2 | +1,2 | 69 |  | 0 | 0 | 0 |
| Valgdeltakelse/Total | 60,6 % | 5777 | 27 | 9 |
| **Ordfører:** Olve Grotle (H) | **Varaordfører:** Bjørn-Harald Haugsvær (KrF) |
| Merknader: Kilder: Regjeringen.no - kommunevalget 2015 og Førde kommune - formannskapet |

### Skoler

(tall med forbehold om feil, grunnet flytende tall)

#### Barne- og ungdomsskoler

Førde ungdomsskule Foto: Eirik U. Birkeland 
* Førde ungdomsskule – (8.-10. trinn) 336 elever
* Førde barneskule – (1.-7. trinn) 250 elever
* Halbrend barne- og ungdomskule – (5.-10. trinn) 400 elever
* Flatene barneskule – (1.-4. trinn) 276 elever
* Slåtten skule – (1.-7. trinn) 382 elever
* Frøysland skule – (1.-7. trinn) 15 elever
* Holsen skule – (1.-7. trinn) 25 elever
* Sunde skule – (1.-7. trinn) 181 elever
* Karstad skule – (1.-7. trinn) 22 elever
* Angedalen skule – (1.-7. trinn) 37 elever (nedlagt haust 2013, elevar blei flytta til Slåtten skule)

#### Videregående skoler

Hafstad vidaregåande skule  Foto: Eirik U. Birkeland 
* Hafstad vidaregåande skule – 440 elever
* Mo og Øyrane vidaregåande skule

#### Høgskoler

* Høgskulen på Vestlandet – Avdeling for ingeniør- og helsefag

#### Folkehøgskole

* Sunnfjord Folkehøgskule

### Helseinstitusjoner

#### Legekontor

Det er et legekontor ved Røde Kors-bygget i sentrum. Annen medisinsk hjelp kan mottas på Sentralsjukehuset.

#### Sykehus

Sentralsjukehuset ligger på Vie og er fylkets største arbeidsplass. Sykehuset er av mange ansett som grunnen til Førdes store vekst i forhold til andre kommuner på 80-tallet

#### Apotek

Det er apotek på Alti Førde og Førde torg i sentrum, et på Sentralsjukehuset og et apotek i Røde Kors-bygget.

#### Sykehjem

Førde har et sykehjem i enden av Langebruvegen.

### Andre tjenester/etater

Lotteritilsynet etablerte seg i Førde 2001, og skal i 2011 flytte inn i nye lokaler i Storehagen. Fjordane tingrett har sine lokaler i Sentrum Sør.

### Samferdsel

Førde har et bra kollektivtilbud med bussruter som går Bergen-Trondheim, Førde-Oslo og ruter lokalt i Sogn og Fjordane. Førde-Florø går nesten en gang i timen. Firda Billag har hovedkontor i Førde. Det er 16 km til nærmeste flyplass, Førde Lufthamn Bringeland. Bussene går hovedsakelig fra Førde rutebilstasjon.

#### Bybussen

Førde har tilgang til bybuss som går i skytteltrafikk fra Førde rutebilstasjon og ut til bydelene. I helgene går det òg nattbusser. Ellers opphører rutene klokken 23 på hverdager.

* Områder dekket av bybussen
	+ Haugum
	+ Vie/Sentralsjukehuset/Slåtten
	+ Slåttebakkane/Halbrendslia
	+ Hogane

#### Kirker i Førde

* Førde kirke (1885)
* Holsen kirke (1861)
* Haukedalen kirke (1885)

Næringsliv i Førde
------------------

Alti Førde
Næringslivet i Førde er dominert av service- og handelsnæringer. Disse står for i overkant av 75 % av totalen. Sparebanken Sogn og Fjordane har hovedkontor i Førde i likhet med mange av fylkets bedrifter. Sentralsjukehuset er byens største arbeidsplass. Nynorsk mediesenter holder også til her.

### Kjøpesenter/Handleområder i Førde

* Alti Førde
* Førde Torg
* Elvegården
* Sentrum Sør
* Førde Storsenter
* Brulandsvellene

Aviser i Førde
--------------

Avishuset Firda  Foto: Eirik U. Birkeland 
* Firda, Amedia

Kultur
------

Førde er profilert som kulturbyen i Sogn og Fjordane. I Førde ligg Sogn og Fjordane Kunstmuseum og Førdehuset. I Førdehuset er det kunstutstilling, bibliotek, kino, teater og en svær idrettshall. I Førde blir det arrangert årlig festivaler som for eksempel:

* Sommarfest
* Førde folkemusikkfestival

Hver høst blir Førderevyen satt opp i Viking. Førderevyen er inne i det tolvte året med revyen Rombe-Feiden i 2006. Pianofestivalen i Førde startet i 2005. Kunstnerisk leder siden starten er Elena Shalneva.

Idrett
------

* Førde Volleyballklubb, stiftet 18.09.74. Spiller i eliteserien og er både serie- og cupmestre.
* Førde Idrettslag stiftet i 1920.
* Førde Fotball A-lag for herrer spiller i 2.-divisjon avd. 3 (2011)
* Sunnfjordhallen Beach Center, åpnet i november 2012 på Vie. Idrettsanlegg for sandidretter og -aktiviteter.

Dialekt
-------

I Førde snakkes det en form for sunnfjordsdialekt. 

kvinne fra Førde, stedsnavn nevnes ikke


---

*Problemer med å lytte til denne filen? Se Hjelp:Multimedia.*


kvinne fra Førde, stedsnavn nevnes


---

*Problemer med å lytte til denne filen? Se Hjelp:Multimedia.*


mann fra Førde, stedsnavn nevnes ikke


---

*Problemer med å lytte til denne filen? Se Hjelp:Multimedia.*

Kjente førdianere
-----------------

Oddvar Torsheim  Foto: Eirik U. Birkeland 
* Kristian Elster d.e. (1841–1881), forfatter, far til Kristian Elster d.y.
* Johannes Haarklou (1847–1925), fra Haukedalen, komponist, organist og dirigent.
* Kristian Elster d.y. (1881–1947), forfatter, sønn av Kristian Elster d.e.
* Hjalmar Christensen (1869–1925), forfatter og lyriker
* Hauk Aabel (1869–1961), skuespiller, far til skuespiller Per Aabel
* Ingolf Elster Christensen (1872-1943), jurist, stortingsmann (H) 1922-1927, statsråd 1926-28, fylkesmann
* Adolf Indrebø (1884–1942), politiker (Ap), ordfører i Oslo 1929-1931, finansminister, forsvarsminister
* Kjell Opseth (1936-2017), stortingsrepresentant (Ap) 1981-2001, statsråd 1990-1997.
* Oddvar Torsheim (f. 1938), bildekunstner og sanger.
* Rolf Reikvam  (f. 1948), lærer, stortingsrepresentant (SV) for Akershus 1997-2009
* Morten Sandøy (f. 1964), nyhetsanker i TV 2
* Solveig Barstad (f. 1966), programleder for TV 2 hjelper deg
* Terje Ness  (f. 1968), prisbelønt kokk
* Marita Liabø (f. 1971), forfatter
* Håkon Haugsbø (f. 1974), journalist og programleder i NRK
* Olaug Nilssen (f. 1977), forfatter
* Kjersti Sandal (f. 1978), skuespiller. Fikk Heddaprisen 2008 for rollen som Anna i «Karl og Anna» i en oppsetting ved Rogaland Teater.
* Maria Tryti Vennerød (f. 1978), dramatiker. Ibsenprisen 2005 for Dama i luka.
* Alexander Ødegaard (f.1980), fotballspiller
* Ingunn Solheim (f. 1980), journalist og programleder (NRK).
* Cato Husabø Fossen (f. 1992), journalist i NRK og politiker for Høyre.
* Ronny Brede Aase (f. 1986), radio-programleder, kjent fra NRK P3
* Thea Hjelmeland (f. 1987), musiker
* Himanshu Gulati (. 1988), stortingspolitiker

Severdigheter i Førde
---------------------

Førde kyrkje
* Førde kyrkje
* Holsen kyrkje
* Haukedalen kyrkje
* Hafstadfjellet
* Jølstra
* Sogn og Fjordane kunstmuseum
* Kunstmuseet Prestebøen
* Galleri G
* Sunnfjord Museum i Movika
* Skulpturen «Laksen»
* Statuen av Oddvar Torsheim på Tangen
* Halbrendsfossen
* Huldefossen på Mo
* Haukedalsvatnet

Tusenårssted
------------

Førdes tusenårssted er et område i byparken, den tidligere fest- og utstillingsplassen. Området ligger i sentrum og er avgrenset mot elven Jølstra i sør og Angedalsvegen i nord, videre fra Tangen i vest og Laksen i øst. 

Inkludert i planområdet er plassering av en gangbru fra Langebruvegen til Tangen og over Jølstra. Tidligere ble området benyttet til idrettsbane og utstillingsplass for dyremønstringer, sirkus og tivoli. Det er utarbeidet et forprosjekt for utbedring av hele området, og tusenårsstedet skal markeres med en varde, bål-/grillplass og stenbenker. I tillegg skal det bygges en utescene med amfi. Ifølge kommunens fremdriftsplan skal utbygging av tusenårsstedet starte i 2007.

Galleri
-------

* Busser ved Førde rutebilstasjonBusser ved Førde rutebilstasjon
* Førde rutebilstasjon med busser fra Firda BillagFørde rutebilstasjon med busser fra Firda Billag
* Fra Førde sentrumFra Førde sentrum
* Motiv fra Sogn og Fjordanes første lyskryss i Førde.Motiv fra Sogn og Fjordanes første lyskryss i Førde.
* Førde Torg og Elvegården sett fra Alti Førde.Førde Torg og Elvegården sett fra Alti Førde.
* Sett fra Øyrane innover Flatene.Sett fra Øyrane innover Flatene.
* HafstadbruaHafstadbrua

Referanser
----------

1. ↑  «Arealstatistikk for Norge». Statens kartverk. 27. februar 2018.
2. ↑  ; *Befolkning, 1. januar 2016*.
3. ↑  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.
4. ↑  Meteorologisk institutt sine historiske vær data.«Arkivert kopi». Arkivert fra originalen 29. september 2007. Besøkt 15. oktober 2006.
5. ↑  Carlsen, Harald Bratland (16. november 2006). «Førde Storsenter opna». *Firda* **(norsk)**. Besøkt 6. april 2021.

Eksterne lenker
---------------

* Offisielt nettsted Rediger på Wikidata

* (en) Førde Municipality – kategori av bilder, video eller lyd på Commons Rediger på Wikidata
* Føde kommune - offisiell nettside Arkivert 2. juli 2013 hos Wayback Machine.
* Førde - Allkunne, levande leksikon
* Førde - Store norske leksikon
* Førde Internasjonale Folkemusikkfesival


|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |